SET ปิดพุ่ง 20 จุด รับเม็ดเงินไหลเข้า-มาตรการกระตุ้นศก.สหรัฐฯคืบ จับตาบจ.ประกาศงบ
SET ปิดพุ่ง 20 จุด รับเม็ดเงินไหลเข้า-มาตรการกระตุ้นศก.สหรัฐฯคืบ จับตาบจ.ประกาศงบ โดยดัชนีปิดตลาดวันนี้ ที่ระดับ 1,516.43 จุด เพิ่มขึ้น 19.83 จุด หรือ 1.32% มูลค่าการซื้อขาย 9.43 หมื่นล้านบาท
8 ก.พ. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,516.43 จุด เพิ่มขึ้น 19.83 จุด หรือ 1.32% มูลค่าการซื้อขาย 9.43 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวขึ้นได้ในทิศทางเดียวกับตลาดต่างประเทศ โดยตลาดหุ้นภูมิภาคเอเชียต่างเคลื่อนไหวในแดนบวกเป็นส่วนใหญ่ เช่นเดียวกับตลาดในยุโรปและดาวโจนส์ฟิวเจอร์ส จากความคาดหวังมาตรการกระตุ้นเศรษฐกิจของสหรัฐฯคาดว่าจะออกมาใช้ได้ภายใน 2-3 สัปดาห์ข้างหน้า และตัวเลขส่งออกเดือน ม.ค.ของไต้หวันออกมาดีกว่าตลาดคาด ส่งผลให้หุ้นวัฎจักรเศรษฐกิจรับผลดีไปด้วย
ขณะที่ตลาดบ้านเราคาดว่าจะมีเม็ดเงินจากต่างประเทศไหลเข้ามา เห็นได้จากหุ้นที่ปรับตัวขึ้นเป็นกลุ่ม SET50 ทั้งกลุ่มแบงก์, กลุ่มพลังงาน และกลุ่มปิโตรเคมี อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนที่สัปดาห์นี้จะประกาศออกมามากขึ้น และในวันที่ 10 ก.พ.ติดตามตัวเลขเงินเฟ้อทั้งของสหรัฐฯ, จีน และเยอรมัน หากออกมาสูงกว่าคาด หุ้นในกลุ่มแบงก์ก็จะได้รับอานิสงส์ไปด้วยจากแนวโน้มการปรับขึ้นอัตราดอกเบี้ย
สำหรับแนวโน้มการลงทุนในวันพรุ่งนี้ (9 ก.พ.) นายวีระวัฒน์ กล่าวว่า ตลาดฯช่วยนี้ยังมี Sentiment บวกจากเงินไหลเข้าสินทรัพย์เสี่ยง ทำให้น่าจะยังปรับตัวขึ้นได้ พร้อมให้แนวรับ 1,500-1,505 จุด ส่วนแนวต้าน 1,520-1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL   มูลค่าการซื้อขาย   6,582.54 ล้านบาท  ปิดที่ 129.50 บาท เพิ่มขึ้น 6.50 บาท
KBANK มูลค่าการซื้อขาย   6,310.76 ล้านบาท  ปิดที่ 147.00 บาท เพิ่มขึ้น 9.00 บาท
PTT   มูลค่าการซื้อขาย   5,167.72 ล้านบาท  ปิดที่  40.25 บาท เพิ่มขึ้น 1.25 บาท
IVL   มูลค่าการซื้อขาย   3,825.19 ล้านบาท  ปิดที่  41.25 บาท เพิ่มขึ้น 3.00 บาท
SCB   มูลค่าการซื้อขาย   3,675.52 ล้านบาท  ปิดที่ 106.00 บาท เพิ่มขึ้น 6.50 บาท
 
ตลาดหุ้นเอเชีย
